ปัจจัยความเสี่ยง

ความเสี่ยงของตลาดในประเทศ

-   ความไม่แน่นอนทางการเมือง โดยเฉพาะอย่างยิ่งในครึ่งปีหลังของปี 2551
    มีผลกระทบต่อการดำเนินธุรกิจของบริษัท
    เพราะมีความล่าช้าในการจัดสรรและเบิกจ่ายงบประมาณการลงทุนของรัฐบาลในด้านสาธารณูปโภคพื้นฐาน

-   แผนดำเนินการของบริษัท บริษัท
    ได้ดำเนินการตั้งรับและป้องกันความไม่แน่นนอนทางการเมืองในประเทศ
    โดยกำหนดให้มีแผนการนำเสนอผลิตภัณฑ์ที่มุ่งเน้นในด้านการซ่อมบำรุงถนน เช่น
    ยางมะตอยผสมสำเร็จ, วัสดุยารอยต่อคอนกรีต รวมถึงผลิตภัณฑ์ Para Slurry Seal
    เป็นต้น และขยายฐานลูกค้าต่างประเทศ เพื่อรองรับกรณีความต้องการในประเทศลดลง

ความเสี่ยงของตลาดต่างประเทศ

-   ความผันผวนของความต้องการในประเทศจีน -
    ตลาดในต่างประเทศของบริษัทส่วนใหญ่มาจากความต้องการจากประเทศจีนซึ่งมีความเสี่ยงที่ก่อให้เกิดความผันผวนจากหลายตัวแปร
    เช่น สภาพภูมิอากาศ การแข่งขันในพื้นที่ กฎระเบียบและข้อบังคับต่างๆ ฯลฯ
    และเนื่องจากต้องเตรียมการเป็นเจ้าภาพกีฬาโอลิมปิคในเดือนสิงหาคมปี 2551
    รัฐบาลประเทศจีน ได้ระงับกิจกรรมการผลิต
    รวมทั้งการก่อสร้างและซ่อมบำรุงผิวทางจราจรก่อนการแข่งขันกีฬา
    ทั้งในกรุงปักกิ่งและเมืองหลักทั่วประเทศจีน
    เพื่อเตรียมการต้อนรับนักท่องเที่ยวต่างประเทศก่อนและหลังการแข่งขันกีฬา
    ผลกระทบดังกล่าวส่งผลต่อการส่งออกของบริษัทในไตรมาศที่ 3 ของปี 2551
    อย่างไรก็ตามบริษัทคาดว่า ในปี 2552 จะมีความต้องการยางมะตอยอย่างมาก
    เนื่องจากประเทศจีนมีแผนเชิงรุกในการกระตุ้นเศรษฐกิจ
    รวมทั้งแผนการพัฒนาสาธารณูปโภคในพื้นที่เขตตะวันตก
    เพื่อกระจายรายได้และส่งเสริมการการเจริญเติบโตทางเศรษฐกิจอย่างยั่งยืน

-   การขยายตลาด บริษัทได้มีการเตรียมการเพื่อขยายตลาดไปสู่ประเทศที่มีศักยภาพ เช่น
    อินเดีย, ฟิลิปปินส์, ออสเตรเลีย และ นิวซีแลนด์ โดยผ่านทางพันธมิตรทางธุรกิจ

-   ความไม่แน่นอนของช่องทางการตลาดในประเทศอื่น ๆ -
    ในบางประเทศอาจจะมีความผันผวนทางการเมืองตลอดจนการที่บริษัทไม่คุ้นเคยกับข้อกฎหมายการค้าของประเทศนั้น
    ๆ ในบางประเทศบริษัทประสบปัญหาด้านกฏระเบียบ ข้อบังคับต่าง
    ๆที่เป็นอุปสรรคต่อการเสนอขายสินค้า การชำระค่าสินค้า รวมถึงปัญหาข้อขัดแย้งกับผู้ร่วมทุน
    อย่างไรก็ตามในปี 2552 บริษัท
    ได้มีแผนการขยายตลาดโดยกำหนดให้มีขั้นตอนการพิจารณาการขายในประเทศต่าง ๆ
    การพิจารณาให้เครคิตลูกค้า รวมถึงการตรวจสอบขั้นตอนรายละเอียดที่กำหนดไว้
    เพื่อให้มั่นใจได้ว่าสามารถลดความเสี่ยงในการขยายตลาดต่างประเทศได้

ความเสี่ยงของการจัดหาวัตถุดิบ

-   ความผันผวนของราคาวัตถุดิบ เป็นปัจจัยความเสี่ยงหลักเช่นกัน ราคาวัตถุดิบที่สูง
    ส่งผลกระทบต่อความสามารถในการแข่งขันทางตลาดในบางพื้นที่
    ด้วยปัจจัยดังกล่าวทางบริษัทได้มีการเพิ่มประสิทธิภาพโดยดำเนินการติดต่อโรงกลั่นหลายแห่งในภูมิภาคเอเชีย
    ซึ่งเป็นการสร้างเครือข่ายความสัมพันธ์ทางธุรกิจ เพื่อเพิ่มความสามารถในด้านการแข่งขัน

-   โรงกลั่นยางมะตอยในประเทศมาเลเซีย
    บริษัทได้เตรียมรองรับความเสี่ยงที่เกิดจากแหล่งผลิตยางมะตอยด้วยโรงกลั่นยางมะตอยใหม่ของบริษัท

-   การขยายเครือข่ายผ่านทางพันธมิตร
    ส่งเสริมให้บริษัทสามารถจัดซื้อวัตถุดิบได้อย่างมีประสิทธิภาพในราคาเหมาะสม
    ตลอดจนความพร้อมในเรื่องของการขนส่งจากกลุ่มธุรกิจเรือของบริษัท
    ซึ่งทำให้บริษัทสามารถลดปัจจัยความเสี่ยงนี้ได้

ความเสี่ยงที่เกี่ยวข้องกับแหล่งผลิตน้ำมันดิบหนัก และความผันผวนของราคาน้ำมัน

-   คณะกรรมการประกันความเสี่ยงจากราคาน้ำมัน ในภาวะที่ตลาดน้ำมันมีความผันผวนมาก
    บริษัทได้จัดตั้งคณะกรรมการประกันความเสี่ยงจากราคาน้ำมันเพื่อดูแลแหล่งน้ำมันดิบให้สัมพันธ์กับการประกันความเสี่ยงของราคาน้ำมันกับธนาคารพาณิชย์ระดับโลก
    บริษัทเข้มงวดกับนโยบายประกันความเสี่ยง โดยประกันความเสี่ยงด้านการซื้อน้ำมันดิบ
    ควบคู่ไปกับการประกันความเสี่ยงด้านการขายผลิตภัณฑ์ที่ไม่ใช่แอสฟัลท์ และ
    ตัวแทนที่เทียบเคียงกับยางแอสฟัลท์

ความเสี่ยงของทางการเงิน

-   บริษัทมีความเสี่ยงด้านการเงิน คือ ความเสี่ยงด้านการให้สินเชื่อสำหรับลูกค้าท้องถิ่น
    ความเสี่ยงจากอัตราดอกเบี้ยและความเสี่ยงจากอัตราแลกเปลี่ยน
    ซึ่งบริษัทมีนโยบายการบริหารความเสี่ยง
    โดยมีรายละเอียดตามที่ระบุอยู่ในหมายเหตุประกอบงบการเงิน ข้อ 32.1